CELEX: 62017CN0481
Language: lv
Date: 2017-08-09 00:00:00
Title: Lieta C-481/17: Lūgums sniegt prejudiciālu nolēmumu, ko 2017. gada 9. augustā iesniedza Administrativen sad Veliko Tarnovo (Bulgārija) – Nikolay Yanchev/Direktor na direktsia “Obzhalvane i danachno-osiguritelna praktika” (ODOP) Veliko Tarnovo pri Tsentralno upravlenie (TSU) na Natsionalnata agentsia za prihodite (NAP)

30.10.2017   
            
            
               LV
            
            
               Eiropas Savienības Oficiālais Vēstnesis
            
            
               C 369/5
            
         Lūgums sniegt prejudiciālu nolēmumu, ko 2017. gada 9. augustā iesniedza Administrativen sad Veliko Tarnovo (Bulgārija) – Nikolay Yanchev/Direktor na direktsia “Obzhalvane i danachno-osiguritelna praktika” (ODOP) Veliko Tarnovo pri Tsentralno upravlenie (TSU) na Natsionalnata agentsia za prihodite (NAP)
   
   (Lieta C-481/17)
   (2017/C 369/06)
   Tiesvedības valoda – bulgāru
   
      Iesniedzējtiesa
   
   
      Administrativen sad Veliko Tarnovo
   
   
      Pamatlietas puses
   
   
      Prasītājs: Nikolay Yanchev
   
   
      Atbildētājs: Direktor na direktsia “Obzhalvane i danachno-osiguritelna praktika” (ODOP) Veliko Tarnovo pri Tsentralno upravlenie (TSU) na Natsionalnata agentsia za prihodite (NAP)
   
   
      Prejudiciālie jautājumi
   
   
               1)
            
            
               Vai Eiropas Komisijas 2011. gada 11. februāra Lēmuma COM(2011) 863, final, kas tika pieņemts atbilstoši LESD 108. panta 3. punktam un ar kuru Bulgārijas Republikas valsts atbalsts Nr. 546/2010 ieguldījumiem lauksaimniecības uzņēmumos atbrīvojuma no nodokļa formā tika atzīts par saderīgu ar LESD 107. panta 3. punktu, 16. punkts ir jāinterpretē tādējādi, ka, ņemot vērā Komisijas pilnvaras, no vienas puses, un procesuālās autonomijas un tiesiskās noteiktības principu izpausmi, no otras puses, var piemērot valsts tiesisko regulējumu, saskaņā ar kuru šajā punktā minētais termiņš, lai pārbaudītu, vai ir izpildīti piešķirtā valsts atbalsta priekšnoteikumi, ir jāuzskata tikai par norādi un nevis par termiņu prasījumu izvirzīšanai?
            
         
               2)
            
            
               Vai Eiropas Komisijas 2011. gada 11. februāra Lēmumu COM(2011) 863, final, kas tika pieņemts atbilstoši LESD 108. panta 3. punktam un ar kuru Bulgārijas Republikas valsts atbalsts Nr. 546/2010 ieguldījumiem lauksaimniecības uzņēmumos atbrīvojuma no nodokļa formā tika atzīts par saderīgu ar LESD 107. panta 3. punktu, 7., 8., 14. un 45. punkts kopsakarā un teleoloģiskā ziņā, ņemot vērā samērīguma principu, ir jāinterpretē tādējādi, ka atbalsta likumīgas saņemšanas/likumīgas izmantošanas priekšnoteikums ir tikai expressis verbis šajā lēmumā minēto valsts tiesību aktu, ar kuriem valsts atbalsts tiek piemērots, ievērošana, vai arī ir pieļaujama situācija, kad tiek pieprasīta arī citu valsts tiesību aktos paredzētu tādu priekšnoteikumu ievērošana, kuru mērķi atšķiras no valsts atbalsta piešķiršanas mērķiem?